ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0394/02

υποβολή: Hanja Maij-Weggen (PPE-DE) προς την Επιτροπή

(8 Φεβρουαρίου 2002)

Θέμα: Ευρωπαϊκή ενίσχυση σε αναπτυξιακά προγράμματα στα νότια του Monagas, στη Βενεζουέλα

Με ποιόν τρόπο έχει εμπλακεί η Ευρωπαϊκή Επιτροπή στο αναπτυξιακό πρόγραμμα που αφορά τη νότια περιοχή της πόλεως Monagas στην οποία συμπεριλαμβάνεται το Barrancas, στη Βενεζουέλα· Το πρόγραμμα έχει κόστος 10 εκατ. περίπου, αλλά δεν είναι γνωστό ούτε το ακριβές περιεχόμενό του, ούτε η συμμετοχή της Επιτροπής.

Γνωρίζει η Επιτροπή ότι γίνεται λόγος για πολύ περιορισμένη συμμετοχή των τοπικών οργανώσεων στο εν λόγω πρόγραμμα και ότι το πρόγραμμα για το Barrancas παρακωλύεται από πολιτικούς παράγοντες·

Για ποιό λόγο το εν λόγω πρόγραμμα παραμένει στάσιμο αυτή τη στιγμή και με ποιόν τρόπο προσπαθεί η Επιτροπή να το θέσει και πάλι σε κίνηση·

Απάντηση του κ. Patten εξ ονόματος της Επιτροπής

(14 Μαρτίου 2002)

Η Επιτροπή και η Βενεζουέλαπέγραψαν την οικονομική συμφωνία για το έργο Στήριξη του προγράμματος κοινωνικοοικονομικής ανάπτυξης του νοτίου τμήματος της πολιτείας Μονάγκας κατά τα τέλη του 2000. Το συνολικό κόστος του έργου ανέρχεται σε 10 000 000 ευρώ και η κοινοτική συνεισφορά σε 5 000 000 ευρώ. Οι άμεσοι δικαιούχοι είναι τρεις δήμοι: Libertador, Sotillo (με πρωτεύουσα τη Barrancas), και Uracoa. Το έργο περιλαμβάνει τέσσερις συνιστώσες: θεσμικός εκσυγχρονισμός και ανάπτυξη ικανοτήτων, χωροταξικός σχεδιασμός, ενίσχυση των δραστηριοτήτων κατάρτισης και κοινωνική ανάπτυξη.

Πραγματοποιούνται διαβουλεύσεις με τοπικούς αντιπροσώπους οι οποίοι συμμετέχουν στη διαδικασία προσδιορισμού του έργου· διεξάγονται συναντήσεις με γειτονικές ενώσεις, αυτόχθονες οργανώσεις, την Καθολική εκκλησία και δημοτικές αρχές. Τοπικές οργανώσεις θα συμμετέχουν επίσης σε όλα τα στάδια του κύκλου του έργου όπως προβλέπεται στην οικονομική συμφωνία. Η τοπική αρχή προετοιμάζει επί του παρόντος μια κοινωνικοοικονομική ανάλυση της περιοχής, η οποία θα ολοκληρωθεί πριν από την αρχή της εφαρμογής του έργου. Η Επιτροπή δεν γνωρίζει τυχόν απόπειρες εκ μέρους των πολιτικών δυνάμεων για την παρεμπόδιση της συμμετοχής του τοπικού πληθυσμού στο έργο και χαιρετίζει κάθε πληροφορία που έχει στη διάθεσή του το Αξιότιμο Μέλος σχετικά με το θέμα αυτό.

Η εφαρμογή του έργου αναμένεται να αρχίσει σε μερικούς μήνες. Η Επιτροπή βρίσκεται στο τελικό στάδιο αξιολόγησης των προσφορών που έγιναν σε απάντηση της σχετικής πρόσκλησηςποβολής προσφορών εκ μέρους της.
ΓΡΑΠΤΗ ΕΡΩΤΗΣΗ E-1691/02

υποβολή: Mihail Papayannakis (GUE/NGL) προς την Επιτροπή

(12 Ιουνίου 2002)

Θέμα: Εφαρμογή της Οδηγίας σχετικά με την αναγνώριση διπλωμάτων

Έπειτα από επιστολή του Έλληνα Υπουργού Παιδείας προς την Επιτροπή, στην οποία αναφέρεται ότι η Ελλάδα δεν έχειποχρέωση να αναγνωρίζει τίτλους σπουδών αλλοδαπών ιδρυμάτων θα μπορούσε η Επιτροπή να με ενημερώσει για το τι προτίθεται να πράξει προκειμένου να διασφαλιστεί η εφαρμογή της Οδηγίας 89/48/ΕΟΚ(1)·

Ας σημειωθεί ότι ο Επίτροπος Μπολκενστάιν με προειδοποιητική επιστολή που απέστειλε στην Ελλάδα, ζητούσε τη λήψη όλων των απαραίτητων μέτρων για την εφαρμογή της εν λόγω οδηγίας, αφήνοντας ανοικτό το ενδεχόμενο παραπομπής της στο Δικαστήριο της Ευρωπαϊκής Ένωσης.

(1) ΕΕ L 19 της 24.1.1989, σελ. 16.

Απάντηση του κ. Bolkestein εξ ονόματος της Επιτροπής·

(19 Ιουλίου 2002)

Δεδομένου ότι η οδηγία 89/48/ΕΟΚ του Συμβουλίου, της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1) δεν έχει μεταφερθεί από την Ελλάδα εντός των καθορισμένων προθεσμιών, το Δικαστήριο διαπίστωσε την παράλειψη της Ελλάδας με απόφαση της 23ης Μαρτίου 1995 (Υπόθεση C-365/93 Επιτροπή κατά Ελλάδας). Επειδή η Ελλάδα δεν συμμορφώθηκε με την εν λόγω απόφαση και δεν κοινοποίησε τα μέτρα μεταφοράς της οδηγίας στην Επιτροπή, η Επιτροπή κίνησε νέα διαδικασία παράβασης βάσει του άρθρου 228 της συνθήκης ΕΚ ζητώντας την επιβολή προστίμου. Μετά την ακροαματική διαδικασία του Δικαστηρίου για τηνπόθεση αυτή, η Ελλάδα κοινοποίησε το προεδρικό διάταγμα αριθ. 165 της 23ης Ιουνίου 2000, το οποίο αφορά τη μεταφορά της οδηγίας 89/48/ΕΟΚ. Έτσι, η Ελλάδα έθεσε τέλος στην αιτίαση της μη μεταφοράς της οδηγίας, αναγκάζοντας την Επιτροπή να παραιτηθεί από την εν λόγωπόθεση.

Η εξέταση συμμόρφωσης του προεδρικού διατάγματος 165/2000 της 23ης Ιουνίου 2000 που πραγματοποιήθηκε από την Επιτροπή καθώς και οι καταγγελίες που τηςποβλήθηκαν έδειξαν ωστόσο ότι η οδηγία δεν μεταφέρθηκε σωστά και δεν εφαρμόστηκε όπως έπρεπε. Κινήθηκε επομένως μια νέα διαδικασία παράβασης κατά της Ελλάδας, αυτή τη φορά για μη συμμόρφωση του προεδρικού διατάγματος 165/2000 προς την οδηγία 89/48/ΕΟΚ και για κακή εφαρμογή αυτής.

Στις 27 Ιουλίου 2001 εστάλη στην Ελλάδα σχετική προειδοποιητική επιστολή, συνοδευόμενη από συμπληρωματική προειδοποιητική επιστολή με ημερομηνία 21 Δεκεμβρίου 2001 ώστε να ληφθούνπόψη συμπληρωματικές πληροφορίες προερχόμενες από καταγγέλλοντες.

Οι ελληνικές αρχές γνωστοποίησαν τις παρατηρήσεις τους στην Επιτροπή με επιστολές της 12ης Οκτωβρίου 2001, της 13ης Μαρτίου 2002 και της 17ης Απριλίου 2002. Οι τελευταίες δύο επιστολές περιείχαν σχέδια κειμένων τα οποία ήταν τέτοια ώστε έθεταν τέλος σε ορισμένες αιτιάσεις σχετικά με τη μη συμμόρφωση της ελληνικής νομοθεσίας προς την οδηγία 89/48/ΕΟΚ. Ωστόσο, στο βαθμό που, αφενός, τα κείμενα αυτά δεν έχουν εγκριθεί και, αφετέρου, εξακολουθούν ναπάρχουν σημαντικές αιτιάσεις σε σχέση κυρίως με την κακή εφαρμογή της οδηγίας, η Επιτροπή αποφάσισε στις 26 Ιουνίου 2002 να αποστείλει αιτιολογημένη γνώμη στην Ελλάδα.

(1) ΕΕ L 19 της 24.1.1989.
ΓΡΑΠΤΗ ΕΡΩΤΗΣΗ E-0816/02

υποβολή: Camilo Nogueira Romn (Verts/ALE) προς το Συμβούλιο

(25 Μαρτίου 2002)

Θέμα: Η ανάπτυξη της Γαλικίας και το παράδειγμα της Ιρλανδίας

Η Πρώτη Ενδιάμεση Έκθεση σχετικά με τη Συνοχή, που δημοσιεύθηκε τον Ιανουάριο του 2002, επισημαίνει ότι μεταξύ 1988 και 2000 το κατά κεφαλήν ΑΕΠ στην Ιρλανδία ανήλθε από 64 % σε 119 % του κοινοτικού μέσου όρου, ώστε η χώρα να κατατάσσεται πλέον μεταξύ των πλουσιότερων της Ένωσης ενώ κάποτε ήταν από τις πτωχότερες και είχε συμπεριληφθεί στις περιοχές του Στόχου 1, ως κράτος εκλέξιμο για τις παρεμβάσεις του Ταμείου Συνοχής. Φυσικά, η εμπειρία αυτή στην Ιρλανδία δεν συνέβη κατά τύχη αλλά αποτελεί συνέπεια συγκεκριμένων ενεργειών και αιτίων που πρέπει να ληφθούνπόψη σε άλλες χώρες της Ένωσης.

Ποια διδάγματα αποκομίζει το Συμβούλιο από την ιρλανδική εμπειρία, τα οποία θα μπορούσαν να εφαρμοσθούν σε περιοχές όπως η Γαλικία η οποία, έχοντας κατά το έτος 1988 κατά κεφαλήν ΑΕΠ παραπλήσιο του ιρλανδικού, ενταγμένη επίσης στις περιοχές του Στόχου 1 και ανήκουσα σε κράτος επίσης εκλέξιμο για τις παρεμβάσεις του Ταμείου Συνοχής, όπως το ισπανικό, εξακολουθεί να έχει κατά κεφαλήν ΑΕΠ που αντιστοιχεί στο 65 % του κοινοτικού μέσου όρου·

Απάντηση

(22 Ιουλίου 2002)

Το Συμβούλιο παραπέμπει τον Αξιότιμο κ. Βουλευτή στην απάντηση που του έδωσε ήδη (ερώτηση Ε-0062/02), η οποία καλύπτει εν μέρει το ζήτημα και με την οποία διευκρινίζεται το γενικό πλαίσιο εντός του οποίου το Συμβούλιο προτίθεται να συνεχίσει τη μελέτη του θέματος.

Το Συμβούλιο συμμερίζεται τη θετική γνώμη του Αξιότιμου κ. Βουλευτή όσον αφορά τα ευεργετικά αποτελέσματα των κοινοτικών διαρθρωτικών παρεμβάσεων στην Ιρλανδία, τα οποία επετεύχθησαν σε συνδυασμό με επιτυχείς εθνικές μακροοικονομικές και μικροοικονομικές πολιτικές. Αυτό καταδεικνύει ότι για να μεγιστοποιηθεί η αποτελεσματικότητα των Διαρθρωτικών Ταμείων και του Ταμείου Συνοχής, οι δαπάνες αυτών των ταμείων πρέπει να συντονισθούν καταλλήλως με ενδεδειγμένες εθνικές πολιτικές.
ΓΡΑΠΤΗ ΕΡΩΤΗΣΗ P-1153/02

υποβολή: Sebastiano Musumeci (UEN) προς την Επιτροπή

(15 Απριλίου 2002)

Θέμα: Φύτευση αμπελιών στη Σικελία

Έχονταςπόψη ότι πολλοί αμπελουργοί φυτεύουν αμπέλια στη Σικελία σύμφωνα με τον Κανονισμό ΕΚ 1325/90(1) και συν , του οποίου οι σχετικές προβλέψεις λήγουν κατά την τρέχουσα καλλιεργητική περίοδο 2001/2002·

Επισημαίνοντας ότι οι ίδιοι αμπελουργοί αντιμετωπίζουν μεγάλες δυσκολίες λόγω της συνεχιζόμενης ξηρασίας·

Επισημαίνοντας ότι πέραν της ενδεχόμενης απώλειας των ήδη αγορασθέντων κλημάτων, διαγράφεται και η αδυναμία σε νομικό επίπεδο να γίνουν φυτεύσεις κατά το επόμενο έτος,

Μπορεί η Επιτροπή να εξετάσει τη δυνατότητα παράτασης της σχετικής δυνατότητας, δεδομένου ότι η επαπειλούμενη αποτυχία φύτευσης οφείλεται αποκλειστικά σε έκτακτους φυσικούς λόγους, ώστε να αποτραπεί μία τεράστια ζημία των παραγωγών του αμπελοοινικού τομέα της Σικελίας και να μη χάσουν την εργασία τους χιλιάδες εργαζόμενοι που απασχολούνται στον τομέα αυτό·

(1) ΕΕ L 132 της 23.5.1990, σελ. 19.

Απάντηση του κ. Fischler εξ ονόματος της Επιτροπής

(21 Μαΐου 2002)

Οι κανονιστικές διατάξεις στις οποίες αναφέρεται το Αξιότιμο Μέλος του Κοινοβουλίου δεν εφαρμόζονται πλέον. Καταργήθηκαν από τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής(1) αγοράς.

Το ισχύον σήμερα κανονιστικό πλαίσιο περιλαμβάνει τον ανωτέρω κανονισμό του Συμβουλίου, συμπληρούμενο από τον κανονισμό (ΕΚ) αριθ. 1227/2000 της Επιτροπής, της 31ης Μαΐου 2000, για τον καθορισμό των τρόπων εφαρμογής του κανονισμού (ΕΚ) αριθ. 1493 του Συμβουλίου, σε ό,τι αφορά τις παραγωγικές δυνατότητες(2).

Τα προβλήματα της χρήσης των δικαιωμάτων αναφύτευσης που αντιμετωπίζουν οι σχετικοί αμπελουργοί θα πρέπει να εξεταστούν στο πλαίσιο αυτών των κανονισμών.

Η διάρκεια ισχύος των δικαιωμάτων αναφύτευσης αμπελιών καθορίζεται από τον κανονισμό του Συμβουλίου, για την τροποποίηση του οποίου απαιτείται η γνώμη του Κοινοβουλίου.

Σύμφωνα με τις σημερινές διατάξεις, προβλέπεται ότι τα δικαιώματα αναφύτευσης που λήγουν μεταφέρονται σε ένα αποθεματικό δικαιωμάτων φύτευσης, η διαχείριση του οποίου γίνεται από τα κράτη μέλη σε εθνικό ή περιφερειακό επίπεδο. Μπορούν επομένως να επαναχρησιμοποιηθούν, ενώ η απόδοσή τους διενεργείται σύμφωνα με τους κανόνες που ορίζουν οι αρμόδιες οικείες αρχές και με την τήρηση των κοινοτικών διατάξεων.

(1) ΕΕ L 179 της 14.7.1999.

(2) ΕΕ L 143 της 16.6.2000.
ΓΡΑΠΤΗ ΕΡΩΤΗΣΗ E-1943/02

υποβολή: Werner Langen (PPE-DE) προς την Επιτροπή

(3 Ιουλίου 2002)

Θέμα: Κοινοτικές ενισχύσεις για το γερμανικό ομοσπονδιακό κράτος Rheinland-Pfalz κατά το διάστημα 1999 — 2002

Μπορεί η Επιτροπή να γνωστοποιήσει, ποιες ενισχύσεις εισέρρευσαν κατά το διάστημα 1999 — 2002 από πόρους της ΕΕ στο Rheinland-Pfalz — προσδιορίζοντας τα διάφορα προγράμματα της ΕΕ, στο πλαίσιο των οποίων χορηγήθηκαν — ποιοι ήταν οι αποδέκτες και ποια ποσά διατέθηκαν στο πλαίσιο της από κοινού χρηματοδότησης με το ομοσπονδιακό κράτος Rheinland-Pfalz και/ή την Ομοσπονδιακή Δημοκρατία της Γερμανίας·

Απάντηση του κ. Prodi εξ ονόματος της Επιτροπής

(18 Ιουλίου 2002)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-1642/02

υποβολή: Bernd Lange (PSE) προς την Επιτροπή

(3 Ιουνίου 2002)

Θέμα: Η εκ νέου αξιοποίηση χρησιμοποιημένων ορυκτελαίων

Από τότε που εκλέχθηκα στο Ευρωπαϊκό Κοινοβούλιο το 1994 ασχολούμαι με το πρόβλημα της επεξεργασίας των χρησιμοποιημένων ορυκτελαίων στην ΕΕ. Ήδη από τότε επισήμανα στην τότε Επίτροπο Bjerregard την πλημμελή εφαρμογή της οδηγίας 75/439/ΕΟΚ(1) στα κράτη μέλη.

Ωστόσο φθάνουν στα αφτιά μου καταγγελίες, ότι η σαφώς διατυπωμένη στην οδηγία αρχή της κατά προτεραιότητα αξιοποίησης των χρησιμοποιημένων ορυκτελαίων στην πολιτική εφοδιασμού σε καύσιμα αγνοείται σε όλα σχεδόν τα κράτη μέλη παρά τις επίσημες ανακοινώσεις εκ μέρους της Επιτροπής.

Πώς σκέφτεται η Επιτροπή να αντιμετωπίσει αυτό το πρόβλημα·

(1) ΕΕ L 194 της 25.7.1975, σελ. 23.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-1627/02 και P-1642/02

(28 Ιουνίου 2002)

Η Επιτροπή συμμερίζεται τις ανησυχίες των Αξιότιμων Μελών που αφορούν την εφαρμογή της οδηγίας 75/439/ΕΟΚ του Συμβουλίου της 16ης Ιουνίου 1975, σχετικά με τη διάθεση των χρησιμοποιημένων ορυκτελαίων όπως τροποποιήθηκε από την οδηγία 87/101/ΕΟΚ του Συμβουλίου της 22ας Δεκεμβρίου 1986, και την οδηγία 91/692/ΕΟΚ της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον, ως προς τη διάθεση των χρησιμοποιημένωνο ορυκτελαίων και, ιδιαιτέρως, την πρακτική εφαρμογή του άρθρου 3.

Πράγματι, σύμφωνα με το άρθρο 3 παράγραφος 1 της οδηγίας απαιτείται εφόσον δενπάρχουν εμπόδια τεχνικής, οικονομικής και οργανωτικής φύσης, τα κράτη μέλη να λαμβάνουν τα αναγκαία μέτρα ώστε να δίδεται προτεραιότητα στην κατεργασία των χρησιμοποιημένων ορυκτελαίων με αναγέννηση.

Με βάση τις πληροφορίες που διαθέτει, η Επιτροπή κίνησε, το 2000 και το 2001, τη διαδικασία επί παραβάσει κατά 13 κρατών μελών (όλα τα κράτη μέλη εκτός της Ιταλίας και του Λουξεμβούργου), επειδή παρέλειψαν να εφαρμόσουν την αρχή της κατά προτεραιότητα εφαρμογής της αναγέννησης για την κατεργασία των χρησιμοποιημένων ορυκτελαίων που είναι επιβεβλημένη εφόσον δεν συντρέχουν εμπόδια τεχνικής, οικονομικής και οργανωτικής φύσης.
ΓΡΑΠΤΗ ΕΡΩΤΗΣΗ E-1413/02

υποβολή: Bart Staes (Verts/ALE) προς την Επιτροπή

(23 Μαΐου 2002)

Θέμα: Απουσία τμήματος ολλανδικής γλώσσας στα Ευρωπαϊκά Σχολεία του Alicante και της Φρανκφούρτης

Τα δύο νέα Ευρωπαϊκά Σχολεία που ιδρύθηκαν στη Φρανκφούρτη και το Alicante, και τα οποία φυσιολογικά αναμένεται να λειτουργήσουν από τον Σεπτέμβριο του επόμενου έτους, δεν έχουν τμήμα ολλανδικής γλώσσας, αντίθετα με τα Ευρωπαϊκά Σχολεία στην Καρλσρούη και το Μόναχο. Στην Φρανκφούρτη, τα γλωσσικά τμήματα που προβλέπονται είναι: γερμανικά, αγγλικά, γαλλικά και ιταλικά. Στο Alicante τα γλωσσικά τμήματα θα είναι: γερμανικά, αγγλικά, γαλλικά και ισπανικά.

Δύναται η Επιτροπή να με ενημερώσει βάσει ποιων συλλογισμών αποφασίστηκε να μην δημιουργηθεί τμήμα ολλανδικής γλώσσας στα Ευρωπαϊκά Σχολεία της Φρανκφούρτης και του Alicante;

Δύναται η Επιτροπή να με ενημερώσει σχετικά με το τι προσπάθειες προτίθεται να καταβάλει, προκειμένου να προστεθεί επιπλέον τμήμα ολλανδικής γλώσσας·

Απάντηση του κ. Kinnock εξ ονόματος της Επιτροπής

(24 Ιουνίου 2002)

Τα δύο νέα Ευρωπαϊκά Σχολεία που ιδρύθηκαν στη Φρανκφούρτη και στο Alicante δεν έχουν τμήμα ολλανδικής γλώσσας διότι ο αριθμός των παιδιών του προσωπικού της Κοινότητας που έχουν ως μητρική γλώσσα τα ολλανδικά είναι κάτω του κατώτατου ορίου που απαιτείται για τη δημιουργία γλωσσικού τμήματος.

Σύμφωνα με τα κριτήρια βιωσιμότητας, που καθορίστηκαν στις 24 και 25 Οκτωβρίου 2000 από το Ανώτατο Συμβούλιο Ευρωπαϊκών Σχολείων, ο ενδοκοινοτικός οργανισμός για τα σχολεία αυτά, κάθε γλωσσικό τμήμα πρέπει να περιλαμβάνει τουλάχιστον 75 μαθητές πρωτοβάθμιας εκπαίδευσης και 84 μαθητές δευτεροβάθμιας εκπαίδευσης.

Εάν στο μέλλον τα κριτήρια αυτά πληρούνται για γλώσσες άλλες από αυτές που προς το παρόνπάρχουν στη Φρανκφούρτη και στο Alicante, η Επιτροπή θα στηρίξει βεβαίως τη δημιουργία αντίστοιχων γλωσσικών τμημάτων στα σχολεία αυτά.
ΓΡΑΠΤΗ ΕΡΩΤΗΣΗ E-1237/02

υποβολή: Michl Ebner (PPE-DE) προς την Επιτροπή

(30 Απριλίου 2002)

Θέμα: Αριθμός κλήσης έκτακτης ανάγκης στην ΕΕ

Στα διάφορα κράτη μέλη της Ευρωπαϊκής Ένωσηςπάρχουν διαφορετικοί τηλεφωνικοί αριθμοί, οι οποίοι μπορούν να κληθούν σε περίπτωση ανάγκης. Σπανίως λοιπόν γνωρίζει κάποιος τον εκάστοτε τηλεφωνικό αριθμό κατά την παραμονή του σε χώρες της αλλοδαπής.

Στις 22 Μαρτίου 2002, 16 γυναίκες και άντρες από την Αυστρία εγκλωβίστηκαν σε χιονοθύελλα στην περιοχή του Ortler, στο Νότιο Τιρόλο (Ιταλία). Ο αρχηγός της ομάδας θεώρησε ότι ο αριθμός κλήσης έκτακτης 112 ίσχυε και στο Νότιο Τιρόλο, πράγμα που δεν ήταν αληθές. Στην άλλη άκρη της γραμμής απάντησαν οι ιταλικοί καραμπινιέροι του Σόντριο, οι οποίοι όμως μιλούσαν μόνο ιταλικά, αδυνατώντας έτσι να βοηθήσουν την ομάδα που κινδύνευε.

Πρόκειται για ένα παράδειγμα του πόσο δυσχεραίνεται η κλήση βοήθειας, λόγω των διαφορετικών αριθμών κλήσης έκτακτης ανάγκης που ισχύουν στα διάφορα κράτη μέλη, ακόμη και με πιθανές θανατηφόρες επιπτώσεις.

Για το λόγο αυτόποβάλλονται οι παρακάτω ερωτήσεις στην Επιτροπή:

1. Πως αξιολογεί η Επιτροπή το γεγονός ότι ενώπάρχει η απόφαση για την καθιέρωση σε ευρωπαϊκό επίπεδο του 112 ως ενιαίου αριθμού κλήσης έκτακτης ανάγκης (Απόφαση του Συμβουλίου αριθμ.91/396 ΕΟΚ(1) της 29ης Ιουλίου 1991), αυτή η απόφαση αρχής δεν έχει ακόμη εφαρμοστεί·

2. Καταβάλλονται προσπάθειες εκ μέρους της Επιτροπής για αλλαγή της παρούσας κατάστασης·

(1) ΕΕ L 217 της 6.8.1991, σελ. 31.

Απάντηση του κ. Liikanen εξ ονόματος της Επιτροπής

(4 Ιουνίου 2002)

Κατ'αρχήν, ο αριθμός 112 είναι ο ενιαίος ευρωπαϊκός αριθμός κλήσεως για καταστάσεις εκτάκτου ανάγκης, κατ'εφαρμογήν της απόφασης 91/396/ΕΟΚ του Συμβουλίου της 29ης Ιουλίου 1991(1).

Σύμφωνα με το άρθρο 1 παράγραφος 2 της προαναφερθείσας απόφασης, ο ενιαίος ευρωπαϊκός αριθμός κλήσεως εκτάκτου ανάγκης εισάγεται παράλληλα με οποιονδήποτε άλλονπάρχοντα εθνικό αριθμό κλήσεως εκτάκτου ανάγκης, εφόσον αυτό είναι σκόπιμο.

Ο αριθμός κλήσεως 112 έπρεπε να έχει ήδη θεσπιστεί το αργότερο στις 31 Δεκεμβρίου 1996. Σήμερα ισχύει σε όλα τα κράτη μέλη. Στην περίπτωση στην οποία αναφέρεται το Αξιότιμο Μέλος του Κοινοβουλίου, η κλήση του αριθμού 112 επέτρεψε την πρόσβαση σε μονάδα ικανή να αντιμετωπίσει επείγουσα κλήση.

Ωστόσο, η κοινοτική νομοθεσία δεν επιβάλλει τη χρήση των γλωσσών στις οποίες οφείλουν να εκφράζονται οι χειριστές του 112 που απαντούν στις κλήσεις. Στην πράξη, οι χειριστές αυτοί χρησιμοποιούν την(τις) επίσημη(ες) γλώσσα(ες) της χώρας τους καθώς και, στο σύνολο σχεδόν των κρατών μελών, την αγγλική. Άλλα κράτη μέλη επιτρέπουν επίσης τη χρήση της γαλλικής, της γερμανικής ή άλλων γλωσσών.

(1) ΕΕ L 217 της 6.8.1991.
ΓΡΑΠΤΗ ΕΡΩΤΗΣΗ E-1001/02

υποβολή: Carlos Bautista Ojeda (Verts/ALE) προς την Επιτροπή

(12 Απριλίου 2002)

Θέμα: Καταστροφή του δάσους της Niebla στο φυσικό πάρκο Los Alcornocales

Το φυσικό πάρκο Los Alcornocales, που βρίσκεται στην επαρχία του Cdiz στην Ανδαλουσία θεωρείται από την ΕΕ, σύμφωνα με την Οδηγία 92/43/ΕΟΚ(1), ως ειδική ζώνη διατήρησης.

Στο πάρκο αυτό, βρίσκεται το δάσος της Niebla το οποίο το ισπανικό Υπουργείο Άμυνας προτίθεται να καταστρέψει για να κατασκευάσει στη θέση του ένα κέντρο ανίχνευσης και ανάλυσης ηλεκτρομαγνητικών κυμάτων. Τούτο θα θέσει σε κίνδυνο έναν ευρωπαϊκό θύλακα μεγάλης οικολογικής σημασίας, από εκείνους που σπάνια συναντώνται στα μεσογειακά κλίματα, διότι πέρα από την καταστροφή, θα πληγεί ανεπανόρθωτα το ευαίσθητο οικοσύστημα της περιοχής από τη δραστηριότητα και την κυκλοφορία που θα αναπτυχθούν στο πάρκο.

Η κατασκευή της κεραίας δεν αποτελεί πρόβλημα· πρόβλημα όμως αποτελεί ο θύλακας που το Υπουργείο Άμυνας φιλοδοξεί να χρησιμοποιήσει για το κέντρο αυτό, ενώ μπορεί να το κατασκευάσει σε άλλο χώρο όπου οι περιβαλλοντικές επιπτώσεις θα είναι ελάχιστες.

Γνωρίζει η Επιτροπή τις προθέσεις του ισπανικού Υπουργείου Άμυνας·

Τι μέτρα σκέπτεται να λάβει η Επιτροπή προκειμένου να εγγυηθεί την προστασία της περιοχής, η οποία θεωρείται ειδική ζώνη διατήρησης σύμφωνα με την Οδηγία 92/43/ΕΟΚ, και να διασφαλίσει το οικοσύστημα, την πανίδα και τη χλωρίδα της·

(1) ΕΕ L 206 της 22.7.1992, σελ. 7.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-1001/02 και E-1288/02

(29 Μαΐου 2002)

Η Επιτροπή γνωρίζει το θέμα που αναφέρει το Αξιότιμο Μέλος του Κοινοβουλίου.

Πράγματι στα πλαίσια της εξέτασης μιας καταγγελίας, με τα στοιχεία 2000/4315, σε σχέση με το σχέδιο κατασκευής πολλών έργωνποδομής στο εσωτερικό της ζώνης ειδικής προστασίας για τα πουλιά επονομαζόμενης Los Alcornocales, η Επιτροπή ζήτησε πληροφορίες σχετικά με την κατασκευή του κέντρου αυτού.

Οι ισπανικές αρχές απάντησαν ότι το σχέδιο εξυπηρετεί ανάγκες της εθνικής άμυνας, ότι οι διάφορες εναλλακτικές λύσεις που εξετάστηκαν για τηνλοποίηση του έργου απερρίφθησαν λόγω ποιοτικών προβλημάτων στις επιδόσεις του συστήματος ανίχνευσης και στην ανάλυση των ηλεκτρομαγνητικών κυμάτων που προϋποθέτουν.

Επίσης, στην απάντησή τους, οι ισπανικές αρχές επισήμαιναν ότι η σχεδιαζόμενη οδός πρόσβασης στο κέντρο, δεν θα κατασκευαστεί τελικά.

Η Επιτροπή, στον ρόλο της ως φύλακα των συνθηκών, θα κάνει ό,τι είναι απαραίτητο για να εξασφαλιστεί η συμμόρφωση με την κοινοτική νομοθεσία στη συγκεκριμένη περίπτωση.
ΓΡΑΠΤΗ ΕΡΩΤΗΣΗ P-1168/02

υποβολή: Ruth Hieronymi (PPE-DE) προς την Επιτροπή

(17 Απριλίου 2002)

Θέμα: Η χηρεύουσα θέση του διευθυντή της αντιπροσωπείας της Ευρωπαϊκής Επιτροπής στη Βόννη

Η θέση του διευθυντή της αντιπροσωπείας της Ευρωπαϊκής Επιτροπής στη Βόννη δεν έχει πληρωθεί εδώ και δυόμισι χρόνια. Μέχρι τώρα, δηλαδή σε άλλες περιπτώσεις οι θέσεις των διευθυντών αντιπροσωπειών παρέμεναν κενές το πολύ τρεις μήνες.

Πότε πρόκειται να πληρωθεί εκ νέου η θέση του διευθυντή της αντιπροσωπείας της Ευρωπαϊκής Επιτροπής στη Βόννη·

Απάντηση του κ. Prodi εξ ονόματος της Επιτροπής

(28 Μαΐου 2002)

Όπως ήδη ανακοινώθηκε στο αξιότιμο μέλος του Κοινοβουλίου με την επιστολή της Γενικής Γραμματείας αριθ. 30261 της 19ης Φεβρουαρίου 2001, η Επιτροπή επαναλαμβάνει με την παρούσα απάντηση το ενδιαφέρον της να διατηρήσει μια δομή στην Βόννη τόσο λόγω της παρουσίας ορισμένων ομοσπονδιακώνπουργείων όσο και της θέσης που καταλαμβάνει το κρατίδιο της Βόρειας Ρηνανίας-Βεστφαλίας.

Σήμερα, η Επιτροπή δεν έχει ωστόσο καμία διαθέσιμη κενή θέση που να μπορεί να εγκριθεί για τα περιφερειακά γραφεία της Βόννης. Σχετικά με το θέμα αυτό, η Επιτροπή είχε ήδη αναφέρει στο αξιότιμο μέλος του Κοινοβουλίου, στην προαναφερθείσα επιστολή, ότι μια ενδεχόμενη αύξηση της δραστηριότητας του συγκεκριμένου γραφείου, που δεν θα μπορούσε να εξασφαλισθεί από το επιτόπου προσωπικό, θα οδηγούσε στην άμεση επανεξέταση της κατάστασης.

Η Επιτροπή διαπιστώνει ωστόσο ότι το γραφείο της στη Βόννη δεν αντιμετωπίζει τέτοιου είδους αύξηση δραστηριότητας μέχρι σήμερα, η δε συστηματική παρακολούθηση όλων των φακέλων εξακολουθεί να εξασφαλίζεται από το προσωπικό πουπηρετεί εκεί και από τον προϊστάμενο της αντιπροσωπείας της Επιτροπής στο Βερολίνο ο οποίος είναι ο κατέξοχήν συνομιλητής με τις ομοσπονδιακές και τοπικές αρχές.

Η κατάσταση αυτή θα επανεξετάζεται συστηματικά.